ΓΡΑΠΤΗ ΕΡΩΤΗΣΗ E-2876/00

υποβολή: Camilo Nogueira Romn (Verts/ALE) προς το Συμβούλιο

(13 Σεπτεμβρίου 2000)

Θέμα: Η Ευρωπαϊκή Ένωση και η φτώχεια στον κόσμο

Τον περασμένο Ιούλιο,πό την παρουσία των Προέδρων ή Πρωθυπουργών των πλουσιότερων κρατών της Ευρωπαϊκής Ένωσης, παρόντος επίσης και του Προέδρου της Ευρωπαϊκής Επιτροπής, πραγματοποιήθηκε στην Ιαπωνία συνεδρίαση της λεγόμενης Ομάδας G8. Στη συνεδρίαση αυτή εγκρίθηκε ψήφισμα με στόχο την επιτάχυνση της διαδικασίας παραγραφής του εξωτερικού χρέους των πτωχότερων χωρών, το οποίοπολογίζεται ότι ανέρχεται σε 111 000 εκατ. ευρώ, καθώς και την αύξηση της αποτελεσματικότητας της δημόσιας ενίσχυσης που χορηγείται στις χώρες αυτές, δεδομένου ότι οι παρόντες κυβερνήτες δεσμεύθηκαν να διαθέσουν επενδύσεις για την καταπολέμηση θανατηφόρων λοιμωδών ασθενειών, όπως το AIDS, η ελονοσία και η φυματίωση, στις λιγότερο ανεπτυγμένες χώρες. Οι εκπρόσωποι των 8 κυβερνήσεων παραδέχθηκαν, αφετέρου, ότι η οικονομική ευμάρεια των πλουσιότερων χωρών τις τελευταίες δεκαετίες συνοδεύθηκε από καταστάσεις φτώχειας και αδικίας που πλήττουν πολλά μέρη του κόσμου, όπως καταδεικνύουν οι αριθμοί και οι αναλύσεις που παρουσίασε η Παγκόσμια Τράπεζα. Σε αυτές επισημαίνεται ότι 1 εκατομμύριο άτομα, από τις ΗΠΑ, τον Καναδά, την Ευρώπη, την Ιαπωνία και την Αυστραλία, μονοπωλούν το 80 % των παγκόσμιων ετήσιων εισοδημάτων, ενώ ταυτόχρονα το 57 % του παγκόσμιου πληθυσμού διαθέτει μόλις το 6 % των ετήσιων εισοδημάτων ανά τον κόσμο. Το ψήφισμα συνοδευόταν από επίσημες δηλώσεις προς την ίδια κατεύθυνση, τις οποίες διατύπωσαν οι Πρόεδροι των ευρωπαϊκών κρατών, όπως ο Πρόεδρος της Γαλλίας Jacques Chirac, που είναι σήμερα Πρόεδρος του Ευρωπαϊκού Συμβουλίου.

Με βάση τα ανωτέρω, ποιες συγκεκριμένες δράσεις πρόκειται να αναλάβει η Ευρωπαϊκή Ένωση για να δώσει σάρκα και οστά στις συμφωνίες και προθέσεις αυτές, κατά τρόπον ώστε να μην καταστούν κενό γράμμα, όπως συμβαίνει δυστυχώς τις περισσότερες φορές;

Απάντηση

(22 Δεκεμβρίου 2000)

Η καταπολέμηση της φτώχειας βρίσκεται στο επίκεντρο των σημαντικών προσπαθειών της ΕΕ στον τομέα της συνεργασίας για την ανάπτυξη. Η ΕΕ συμμερίζεται πλήρως τις συγκεκριμένες ανησυχίες της διεθνούς κοινότητος που επισημαίνει ο Αξιότιμος Βουλευτής. Με τα διάφορα μέσα που διαθέτει, το Συμβούλιο δραστηριοποιείται προκειμένου να διασφαλίσει ότι οι ανησυχίες αυτές θα δώσουν το έναυσμα για δραστηριότητες με απτά αποτελέσματα, αντιμετωπίζοντας μακροπρόθεσμα διαρθρωτικά θέματα που προσδιορίζουν τη μελλοντική ευημερία και ελαφρύνοντας παράλληλα σε βραχυπρόθεσμα όρια τις αντιξοότητες που αντιμετωπίζει μεγάλο τμήμα του πληθυσμού των αναπτυσσόμενων χωρών.

Κατά τη σύνοδό του στις 10 Νοεμβρίου 2000, το Συμβούλιο, αφού εξέτασε την Ανακοίνωση της Επιτροπής σχετικά με την αναπτυξιακή πολιτική της Ευρωπαϊκής Κοινότητας, κατέληξε σε συμφωνία ως προς κοινή δήλωση με την Επιτροπή όπου καθορίζονται οι παράμετροι μιας νέας κοινοτικής πολιτικής συνεργασίας για την ανάπτυξη. Επίσης, ενέκρινε ψήφισμα σχετικά με τις μεταδοτικές ασθένειες και τη φτώχεια, στο οποίο επιβεβαιώνει τη σημασία των βασικών προσανατολισμών που έχουν εγκριθεί και συγκεκριμένα τη βελτιστοποίηση των πολιτικώνγείας και ανάπτυξης, τη μείωση του κόστους παροχής ιατρικώνπηρεσιών, καθώς και την αυξημένη προσπάθεια όσον αφορά την έρευνα νέων φαρμακευτικών προϊόντων και τις κοινωνικές πτυχές των μεταδοτικών ασθενειών. Στα θεμελιώδη στοιχεία της νέας πολιτικής πρέπει να περιλαμβάνεται μία πολυδιάστατη προσέγγιση και να δίνεται έμφαση στην εταιρική σχέση, την αυτοδιάθεση και τη συμμετοχή, την αυξημένη συμπληρωματικότητα μεταξύ των αναπτυξιακών πολιτικών της Κοινότητας και των κρατών μελών, καθώς και τη βελτιωμένη διαχείριση.

Η μακρόχρονη σχέση μεταξύ της ΕΕ και των χωρών ΑΚΕ μόλις εισήλθε σε νέα φάση με τηνπογραφή τον Ιούνιο της Συμφωνίας του Κοτονού, στην οποία επαναλαμβάνεται ο θεμελιώδης στόχος της εξάλειψης της φτώχειας μέσω εταιρικής σχέσης η οποία θα διασφαλίζει μια συνολική και ολοκληρωμένη προσέγγιση της σύνθετης συνάρτησης παραγόντων που αποτελούν αναγνωρισμένα πλέον ουσιαστικά στοιχεία της αειφόρου ανάπτυξης. Τα συγκεκριμένα σημεία που αναφέρει ο Αξιότιμος Βουλευτής ποστήριξη για την ελάφρυνση του χρέους, προσεκτική εστίαση των αναπτυξιακών στρατηγικών ώστε να διασφαλίζονται τα καλύτερα δυνατά αποτελέσματα, καταπολέμηση του AIDS και βελτίωση των συστημάτωνγειονομικής περίθαλψης γενικότερα περιλαμβάνονται στο σύνολό τους σε συγκεκριμένες διατάξεις του κειμένου του Κοτονού. Θεμελιώδη σημασία έχει οι συγκεκριμένες δράσεις στους τομείς αυτούς να κινηθούν στο πλαίσιο της συνολικής προσέγγισης της Συμφωνίας, η οποία αναγνωρίζει την άνιση κατανομή του παγκόσμιου πλούτου και επιδιώκει ειλικρινή εταιρική σχέση μεταξύ των συνεργαζόμενων χωρών, βασιζόμενη σε δημοκρατικές αρχές και την κατάρτιση ίδιας αναπτυξιακής στρατηγικής από τα κράτη ΑΚΕ.

Σε άλλη πρωτοβουλία των αρχών του 2000, το σχέδιο δράσης που προέκυψε από τη Σύνοδο Κορυφής Αφρικής-Ευρώπης, που πραγματοποιήθηκε στο Κάιρο τον Απρίλιο, τόνισε εκ νέου τη δέσμευση για τη μείωση της φτώχειας και την αειφόρο ανάπτυξη. Και στην περίπτωση αυτή, τα σημεία που έθιξε ο Αξιότιμος Βουλευτής περιλαμβάνονται στο σύνολό τους στο ευρύ θεματικό φάσμα του σχεδίου δράσης. Τα συμμετέχοντα κράτη εξέφρασαν την ικανοποίησή τους για τις πρωτοβουλίες που αφορούν την ελάφρυνση του χρέους και, ειδικότερα, τη δέσμευση της ΕΕ να συμβάλει με 1 δις ευρώ στην πρωτοβουλία ενίσχυσης τωνπερχρεωμένων φτωχών χωρών (PPTE) και τη σύνδεση της εν λόγω συμβολής με μέτρα για τη μείωση της φτώχειας. Η διμερής ομάδα ανωτέρωνπαλλήλων, στην οποία έχει ανατεθεί η προώθηση της εφαρμογής του σχεδίου δράσης, πρόκειται να καταρτίσει έκθεση προς τους Υπουργούς σχετικά με το εξωτερικό χρέος των αφρικανικών χωρών. Η Σύνοδος Κορυφής ασχολήθηκε εξάλλου με τη συνεργασία για την εξάλειψη των ενδημικών νόσων, όπως η ελονοσία, η φυματίωση, η πολιομυελίτιδα και η ογκοκέρκωση, καθώς και με τρόπους αντιμετώπισης της επιδημίας του ΑΙDS.

Όσον αφορά το τελευταίο αυτό ζήτημα, το Συμβούλιο ζήτησε από την Επιτροπή να καταρτίσει ανακοίνωση σχετικά με ενδεχόμενες επιπρόσθετες προσπάθειες της ΕΕ προκειμένου να αντιμετωπισθούν οι κυριότερες ασθένειες που συνδέονται με τη φτώχεια, όπως το AIDS, η ελονοσία και η φυματίωση και να βελτιωθεί ηγεία του πληθυσμού των αναπτυσσόμενων χωρών.

Διαβεβαιώνουμε τον Αξιότιμο Βουλευτή ότι το Συμβούλιο έχει πλήρη επίγνωση των κύριων ανησυχιών της διεθνούς κοινότητος, συμπεριλαμβανομένης της αντιμετώπισης της φτώχειας, του AIDS, της ελάφρυνσης του χρέους, καθώς και ότι έχει την αμετακίνητη πρόθεση να εξετασθούν τα θέματα αυτά στο πλαίσιο των εσωτερικών πολιτικών της ΕΕ καθώς και των δράσεων της ΕΕ στην ευρύτερη διεθνή σκηνή.